kalixlouiis/myanmar-wikipedia-corpus huggingface dataset:
အမှတ်(၇၇၁)နည်းဗျူဟာအဖွဲ့ အမှတ်(၇၇၂)နည်းဗျူဟာအဖွဲ့ အမှတ်(၇၇၃)နည်းဗျူဟာအဖွဲ့ ခြေမြန်တပ်ရင်းများ https://news-eleven.com/article/163674https://burmese.kachinnews.com/2023/10/04/wl1-40/https://myanmar.gov.mm/blogs/-/asset_publisher/m9WiUYPkhQIm/content/%25E1%2580%2599%25E1%2580%2584%25E1%2580%25BA%25E1%2580%25B8%25E1%2580%259B%25E1%2580%2594%25E1%2580%25BA%25E1%2580%25A1%25E1%2580%25B1%25E1%2580%25AC%25E1%2580%2584%25E1%2580%25BA%25E1%2580%2595%25E1%2580%2594%25E1%2580%25BA%25E1%2580%25B8%25E1%25-1?_com_liferay_asset_publisher_web_portlet_AssetPublisherPortlet_INSTANCE_m9WiUYPkhQIm_redirect=https%3A%2F%2Fmyanmar.gov.mm%2Fblogs%3Fp_p_id%3Dcom_liferay_asset_publisher_web_portlet_AssetPublisherPortlet_INSTANCE_m9WiUYPkhQIm%26p_p_lifecycle%3D0%26p_p_state%3Dnormal%26p_p_mode%3Dview%26_com_liferay_asset_publisher_web_portlet_AssetPublisherPortlet_INSTANCE_m9WiUYPkhQIm_cur%3D4%26_com_liferay_asset_publisher_web_portlet_AssetPublisherPortlet_INSTANCE_m9WiUYPkhQIm_delta%3D9%26p_r_p_resetCur%3Dfalse%26_com_liferay_asset_publisher_web_portlet_AssetPublisherPortlet_INSTANCE_m9WiUYPkhQIm_assetEntryId%3D155024181 အမှတ်(၇၇)ခြေမြန်တပ်မဌာနချုပ်၏ လက်အောက်ခံတပ်ရင်းများမှာ အောက်ပါအတိုင်းဖြစ်သည်- ခြေမြန်တပ်ရင်းအမှတ် (၇) - ပဲခူးမြို့ ခြေမြန်တပ်ရင်းအမှတ် (၈) - ပဲခူးမြို့ ခြေမြန်တပ်ရင်းအမှတ် (၁၀၁) - အင်းတကော်မြို့ ခြေမြန်တပ်ရင်းအမှတ် (၁၀၅) - အင်းတကော်မြို့ ခြေမြန်တပ်ရင်းအမှတ် (၁၀၆) - အင်းတကော်မြို့ ခြေမြန်တပ်ရင်းအမှတ် (၁၀၇) - အင်းတကော်မြို့ ခြေမြန်တပ်ရင်းအမှတ် (၃၁၃) - မှော်ဘီမြို့ ခြေလျင်တပ်ရင်းအမှတ် ( ၆ ) - ရွှေပြည်သာမြို့နယ် ခြေလျင်တပ်ရင်းအမှတ် (၅၉) - ဘောနတ်ကြီး ၊ ပဲခူးမြို့နယ် ခြေလျင်တပ်ရင်းအမှတ် (၈၂) - မင်္ဂလာဒုံမြို့နယ် ၊ ရွှေနံသာရပ်ကွက် တို့ဖြစ်သည်။
တပ်မမှူးတာဝန်ထမ်းဆောင်ခဲ့သူများ ဗိုလ်မှူးကြီး တင့်ဆွေ (ကြည်း - ၅၃၆၇) (၆-၆-၁၉၆၆ မှ ) ဗိုလ်မှူးကြီး တင်မောင် (ကြည်း - ၅၇၇၄) (ဗသက - ၃) ဗိုလ်မှူးကြီး ပေါထွန်းရှိန် (ကြည်း - ၅၇၇၅) (ဗသက - ၃) ဗိုလ်မှူးကြီး ထွန်းရီ (ကြည်း - ၅၈၉၆) (၂၄-၁-၁၉၇၂ မှ ၈-၃-၁၉၇၄) ဗိုလ်မှူးကြီး ရန်နောင်စိုး (ကြည်း - ၆၂၂၀) (၉-၃-၁၉၇၄ မှ ၁၇-၃-၁၉၇၅) ဗိုလ်မှူးကြီး ဝမ်းတင် (ကြည်း - ၆၁၃၈) (၁၈-၃-၁၉၇၅ မှ ၃၀-၉-၁၉၇၇) ဗိုလ်မှူးကြီး အေးစန် (ကြည်း - ၆၁၄၄) (၁-၁၀-၁၉၇၇ မှ ၈-၄-၁၉၇၈) ဗိုလ်မှူးကြီး ချစ်ဆွေ (ကြည်း - ၆၄၆၃) (ဗသက - ၈) (၉-၄-၁၉၇၈ မှ ၇-၈-၁၉၈၁) ဗိုလ်မှူးကြီး စိန်အောင် (ကြည်း - ၆၇၄၀) (ဗသက - ၁၀) (၈-၈-၁၉၈၁ မှ ၁၅-၃-၁၉၈၃) ဗိုလ်မှူးကြီး လှမော် (ကြည်း - ၇၈၆၇) (စတသ - ၁) (၁၆-၃-၁၉၈၃ မှ ၄-၁၁-၁၉၈၅) ဗိုလ်မှူးကြီး မောင်အေး (ကြည်း - ၇၈၇၅) (စတသ - ၁) (၅-၁၁-၁၉၈၅ မှ ) ဗိုလ်မှူးချုပ် စိုးမြင့် (ကြည်း - ၈၆၄၂) (ဗသက - ၂၆) ဗိုလ်မှူးချုပ် ကက်စိန် (ကြည်း - ၉၆၉၈) ဗိုလ်မှူးချုပ် စိန်ထွား (ဗသက - ၂၉) ဗိုလ်မှူးချုပ် မောင်မောင်ဆွေ (ကြည်း - ၁၂၈၂၉) (ဗသက - ၄၇) ဗိုလ်မှူးချုပ် သန်း‌ဌေး (ကြည်း - ၁၃၉၂၇) (စတသ - ၁၈) ဗိုလ်မှူးချုပ် ဝင်းမြင့် (စတသ - ၂၀) ဗိုလ်မှူးချုပ် ထွန်းသန်း (ကြည်း - ၁၇၄၅၄) (စတသ - ၂၄) ဗိုလ်မှူးချုပ် အောင်သိန်းဦး ဗိုလ်မှူးချုပ် မိုးကျော် ဗိုလ်မှူးချုပ် မြတ်သက်ဦး (ကြည်း - ၂၈၂၃၉) (စတသ - ၃၈) (၂၀၁၉ မှ ၁ ဖေဖော်ဝါရီ ၂၀၂၁) ဗိုလ်မှူးချုပ် ရဲကျော်သူ ဗိုလ်မှူးကြီး စိုးနိုင်ဦး ဗိုလ်မှူးချုပ် မင်းကိုကို ဗိုလ်မှူးချုပ် ကျော်ကျော်ဟန် ကိုးကား #077။
အဲလ်ဘတ်ကမူး (; ၁၉၁၃ခု နိုဝင်ဘာလ ၇ ရက်ဖွား- ၁၉၆၀ခု ဇန်နဝါရီလ ၄ ရက်ကွယ်လွန်)သည် ပြင်သစ် တွေးခေါ်ပညာရှင်၊ စာရေးဆရာနှင့် သတင်းစာဆရာတစ်ဦးဖြစ်သည်။
ဒဿနိကဗေဒနယ်ပယ်တွင် သူ၏ Absurdism ကြောင့် ထင်ရှားသည်။
သူ၏ အက်ဆေးတစ်ပုဒ်တွင် ကမူးက သူ့ဘဝတစ်လျောက်လုံးတွင် နတ္ထိကဝါဒီဒဿနအမြင်များကို ဆန့်ကျင်ဖို့ တွေးတောအားထုတ်ခဲ့ကြောင်း ရေးထားသည်။
၁၉၅၇ခုနှစ်တွင် နိုဘယ်ဆုရရှိခဲ့သည်။
ကမူးအား အတ္တဘဝအမှန်ဝါဒီအဖြစ် သတ်မှတ်ကြသော်လည်း သူကိုယ်တိုင်ကမူ သူသည် အတ္တဘဝအမှန်ဝါဒီမဟုတ်ကြောင်း ငြင်းပယ်လေ့ရှိသည်။
၁၉၄၅ခုနှစ် တွေ့ဆုံမေးမြန်းမှုတစ်ခုတွင် ကမူးသည် သဘောတရားရေးရာအုပ်စုအားလုံးကို ငြင်းပယ်သည်။
"မဟုတ်ပါဘူး။
ကျွန်တော်ဟာ အတ္တဘဝအမှန်ဝါဒီမဟုတ်ပါဘူး။
ယန်းပေါလ်ဆတ်ရော ကျွန်တော်ပါ ကျွန်တော်တို့ နာမည်တွေကို ဆွဲထည့်ပြီးသတ်မှတ်ထားတာကို အံ့ဩမိပါတယ်။
...""Les Nouvelles littéraires", 15 November 1945 ကမူးကို ပြင်သစ်အယ်ဂျီးရီးယားနယ်တွင် မွေးဖွားခဲ့သည်။
အယ်ဂျီးရီးယားတက္ကသိုလ်တွင် ပညာသင်ယူခဲ့ပြီး၁၉၃၆ခုနှစ်တွင် ဘွဲ့ရခဲ့သည်။
၎င်း၏ L'Étranger (The Stranger) ကို ထင်လင်း က စည်းအပြင်ကလူ အမည်ဖြင့် ၁၉၇၅ ခုနှစ်က ဘာသာပြန်ခဲ့ပြီး မုတ်သုန်စာပေက ပထမအကြိမ် ဖြန့်ချိခဲ့သည်။
ထိုစာအုပ်ကို ၁၉၈၅ ခုနှစ်တွင် ဘဝတက္ကသိုလ်စာပေက ဒုတိယအကြိမ်၊ ၁၉၉၂ နှင့် ၁၉၉၆ ခုနှစ်များတွင် ပန်းရွှေပြည်စာအုပ်တိုက်က တတိယအကြိမ်နှင့် စတုတ္ထအကြိမ် ဖြန့်ချိခဲ့သည်။
ထင်လင်း (၁၉၉၆) စည်းအပြင်ကလူ၊ ပန်းရွှေပြည်စာအုပ်တိုက်၊ ရန်ကုန် ကိုးကား Category:အတွေးအခေါ်ပညာရှင်များ Category:ပြင်သစ် စာရေးဆရာများ။
အမှတ်(၅၀၅)အမြောက်စခန်းကွပ်ကဲမှုဌာနချုပ်ကို တနင်္သာရီတိုင်းဒေသကြီး၊ မြိတ်မြို့တွင် ဖွင့်လှစ်ထားပြီး လက်ရှိအမြောက်စခန်းကွပ်ကဲရေးမှူးမှာ ဗိုလ်မှူးချုပ် ထင်ကျော်စိုးဖြစ်သည်။
အမြောက် တပ်ရင်းများ အမှတ်(၅၀၅)အမြောက်စခန်းကွပ်ကဲမှုဌာနချုပ် ၏ ကွပ်ကဲမှုအောက်တွင် အောက်ပါအတိုင်းဖွဲ့စည်းထားသည် - အမှတ် (၂၀၁) အမြောက်တပ်ရင်း - သထုံမြို့နယ်၊ ထောင်းမူကျေးရွာ အမှတ် (၃၀၁) အမြောက်တပ်ရင်း အမှတ် (၃၀၂) အမြောက်တပ်ရင်း - ထားဝယ်မြို့နယ်၊ ဇဟာကျေးရွာ အမှတ် (၃၀၃) အမြောက်တပ်ရင်း အမှတ် (၃၀၄) အမြောက်တပ်ရင်း - ရေဖြူမြို့နယ် အမှတ် (၃၀၅) အမြောက်တပ်ရင်း အမှတ် (၃၀၆) အမြောက်တပ်ရင်း - တနင်္သာရီမြို့နယ် အမှတ် (၃၀၇) အမြောက်တပ်ရင်း အမှတ် (၃၀၈) အမြောက်တပ်ရင်း - ဘုတ်ပြင်းမြို့နယ် အမှတ် (၃၀၉) အမြောက်တပ်ရင်း အမှတ် (၄၀၁) အမြောက်တပ်ရင်း - မြိတ်မြို့နယ် အမှတ် (၅၀၁) အမြောက်တပ်ရင်း ကဏ္ဍ:အမြောက်စခန်းကွပ်ကဲမှုဌာနချုပ်များ။
အမှတ်(၉၀၃)အမြောက်စခန်းကွပ်ကဲမှုဌာနချုပ်သည် ရှမ်းပြည်နယ်တောင်ပိုင်း၊ အောင်ပန်းမြို့တွင် အခြေစိုက်သည်။
လက်ရှိ အမြောက်စစ်ဆင်ရေးကွပ်ကဲရေးမှူးမှာ ဗိုလ်မှူးချုပ် ကျော်စွာထွန်း ဖြစ်သည်။
အမြောက် တပ်ရင်းများ အမှတ်(၉၀၃)အမြောက်စခန်းကွပ်ကဲမှုဌာနချုပ် ၏ ကွပ်ကဲမှုအောက်တွင် အောက်ပါအတိုင်းဖွဲ့စည်းထားသည် - အမှတ် (၂၀၇) အမြောက်တပ်ရင်း အမှတ် (၃၃၁) အမြောက်တပ်ရင်း အမှတ် (၃၄၉) အမြောက်တပ်ရင်း - ရပ်စောက်မြို့နယ်၊ ကျောက်ဂူကျေးရွာ အမှတ် (၃၅၅) အမြောက်တပ်ရင်း အမှတ် (၃၅၆) အမြောက်တပ်ရင်း - လွိုင်ကော်မြို့ အမှတ် (၃၅၇) အမြောက်တပ်ရင်း - တောင်ကြီးမြို့ အမှတ် (၃၆၀) အမြောက်တပ်ရင်း - ငွေတောင်ရွာ အမှတ် (၃၆၂) အမြောက်တပ်ရင်း - လွိုင်ကော်မြို့ အမှတ် (၄၀၇) အမြောက်တပ်ရင်း - အောင်ပန်းမြို့ အမှတ် (၅၀၇) အမြောက်တပ်ရင်း ကဏ္ဍ:အမြောက်စခန်းကွပ်ကဲမှုဌာနချုပ်များ။
အထူးစီးပွားရေးဇုန်သည် (Special Economic Zone, SEZ) နိုင်ငံတစ်နိုင်ငံ အတွင်းရှိ သမားရိုးကျ စီးပွားရေး ဥပဒေများထက် ပို၍ လွတ်လပ်သော စီးပွားရေး ဥပဒေများဖြင့် ပြဋ္ဌာန်း သတ်မှတ်ထားသော မြေနေရာ ဖြစ်သည်။
SEZ သည် များပြားသော ဇုန်များ စုပေါင်းထားခြင်း ဖြစ်ပြီး လွတ်လပ်သော ကုန်သွယ်ရေး ဇုန်များ (Free Trade Zones, FTZ)၊ ပို့ကုန်လုပ်ငန်းဇုန်များ (Export Processing Zones, EPZ))၊ စက်မှုဇုန်များ ၊ လွတ်လပ်သော ဆိပ်ကမ်း နယ်မြေများ၊ မြို့ပြဇုန်များ စသည်တို့ ပါဝင်ကြသည်။
အထူးစီးပွားရေးဇုန် တစ်ခုတွင် ၎င်း၏ နယ်မြေအတွင်း အခြား အထူးဇုန်များစွာ ပါဝင် ဖွဲ့စည်းနိုင်သည်။
SEZ တည်ထောင်ခြင်း၏ အဓိက ရည်မှန်းချက်မှာ နိုင်ငံခြား ရင်းနှီးမြှုပ်နှံမှု တိုးမြှင့်ရန် ဖြစ်သည်။
အစောဆုံးနှင့် လူသိအများဆုံး အထူးစီးပွားရေးဇုန်မှာ တရုတ်နိုင်ငံမှ စီးပွားရေးဇုန်များဖြစ်ပြီး တရုတ်နိုင်ငံတော် ခေါင်းဆောင် တိန့်ရှောင်ဖိန် (Deng Xiaoping) က ၁၉၈ဝ အစောပိုင်းကတည်းက တည်ထောင်ခဲ့သည်။
တရုတ်နိုင်ငံ၏ အအောင်မြင်ဆုံး အထူးစီးပွားရေးဇုန်မှာ Shenzhen ဖြစ်ပြီး နှစ်ပေါင်း (၂၀) အတွင်း ရွာငယ်လေး တစ်ရွာအဖြစ်မှ လူဦးရေ (၁၀) သန်းကျော် နေထိုင်သည့် မြို့ကြီးအဖြစ်သို့ ပြောင်းလဲအောင် စွမ်းဆောင်နိုင်ခဲ့သည်။
တရုတ်နိုင်ငံ၏ နမူနာကို ယူ၍ ဘရာဇီး၊ အိန္ဒိယ၊ အီရန်၊ ဂျော်ဒန်၊ ကာဇက်စတန်၊ ပါကစ္စတန်၊ ဖိလစ်ပိုင်၊ ပိုလန်၊ ရုရှ နှင့် ယူကရိန်းတို့ကလည်း SEZ များ တည်ထောင်လာခဲ့ကြသည်။
နိုင်ငံတကာရှိ အထူး စီးပွားရေးဇုန်များ (၁) တရုတ်နိုင်ငံ ထင်ရှားသော အထူးစီးပွားရေးဇုန်များမှာ Shenzhen နှင့် Pudong တို့ ဖြစ်ကြသည်။
တရုတ်နိုင်ငံ၏ အထူးစီးပွားရေးဇုန်များ လည်းရှု (၂) အိန္ဒိယနိုင်ငံ နိုင်ငံခြား ရင်းနှီးမြှုပ်နှံမှုနှင့် ပြည်ပပို့ကုန် တိုးမြှင့်ရေးအတွက် ရည်ရွယ်၍ အိန္ဒိယ အစိုးရသည် ၂၀၀ဝ ပြည့်နှစ် ဧပြီလတွင် အထူးစီးပွားရေးဇုန် မူဝါဒကို ချမှတ်ခဲ့သည်။
၂၀၀၇ ခုနှစ်အထိ အထူးစီးပွားရေးဇုန်ပေါင်း (၅၅၀) ခန့်ကို အဆိုပြုခဲ့ပြီး ၎င်းတို့အထဲမှ (၂၂၀) ကို တည်ထောင်ခဲ့ပြီး ဖြစ်သည်။
ထင်ရှားသော အထူးစီးပွားရေးဇုန်များမှာ - Sri City (SEZ), Andhra Pradesh (http://www.sricity.in) Visakhapatnam (Andhra Pradesh) Hyderabad (Andhra Pradesh) Polepally (Andhra Pradesh) Ahmedabad, Baroda, Kandla and Surat (Gujarat) Cochin (Kerala) Pithampur (Madhya Pradesh) Nagpur also refer MIHAN, Pune and SEEPZ in Mumbai (Maharashtra) Chennai, Ilandaikulam Madurai, Nanguneri and Tirunelveli (Tamil Nadu) NOIDA, Greater NOIDA (Uttar Pradesh) UP Falta (West Bengal) Bangalore [Karnataka] Kensington [Powai, Mumbai] တို့ ဖြစ်ကြသည်။
(၃) အင်ဒိုနီးရှား အင်ဒိုနီးရှားနိုင်ငံ၏ အထူးစီးပွားရေးဇုန်များ (၄) မြန်မာနိုင်ငံ စီးပွားရေး လုပ်ငန်းကဏ္ဍအသီးအတွက် အခွန်ကင်းလွတ်ခွင့်ပေးမည့် အထူးစီးပွားရေးဇုန်များကို ရခိုင်ပြည်နယ် စစ်တွေနှင့် ကျောက်ဖြူမြို့တို့တွင် ကနဦးပိုင်း တည်ဆောက်မှုများ လုပ်ဆောင်နေပြီဖြစ်သည်။
အထူးစီးပွားရေးဇုန်များတွင် ရင်းနှီးမြှုပ်နှံသူများကို အခွန်ကင်းလွတ် ခွင့်ပြုမည်ဖြစ်ရာ ထုတ်လုပ်မှုကဏ္ဍတွင် ပထမ ၅ နှစ်အတွက် ဝင်ငွေခွန် ကင်းလွတ်ခွင့်ပေးမည်ဖြစ်ပြီး အဆင့်မြင့် နည်းပညာကဏ္ဍတွင် ပထမ ၈ နှစ်၊ စိုက်ပျိုးရေး၊ မွေးမြူရေးနှင့် သစ်တောထွက် ကဏ္ဍတွင် ပထမ ၂ နှစ်၊ ဘဏ်လုပ်ငန်းဝန်ဆောင်မှု တို့အတွက် ပထမနှစ် စသည်ဖြင့် သတ်မှတ်ထားသည်။
ကျောက်ဖြူမြို့တွင် အပြည်ပြည်ဆိုင်ရာ လေဆိပ်ကိုလည်း ဆောက်လုပ်ရန် လျာထားသည်။
ရန်ကုန်တိုင်း သီလဝါဆိပ်ကမ်း၊ မွန်ပြည်နယ် မော်လမြိုင်မြို့၊ ကရင်ပြည်နယ် မြဝတီနှင့် ဖားအံမြို့၊ ရခိုင်ပြည်နယ် ကျောက်ဖြူမြို့နှင့် မန္တလေးတိုင်း ပြင်ဦးလွင်မြို့တို့တွင် လွတ်လပ်သော ကုန်သွယ်ရေးဇုန် ၆ ခု တည်ထောင်ရန် စီမံထားသည်။
People's Daily Online - Roundup: Myanmar on road to establishing special economic zones ကိုးကား Category:အာရှတိုက် Category:စီးပွားရေး ကဏ္ဍ:အထူးစီးပွားရေးဇုန်များ။
အမှတ်(၉၀၅)အမြောက်စခန်းကွပ်ကဲမှုဌာနချုပ်သည် မကွေးတိုင်းဒေသကြီး၊ မင်းဘူးခရိုင်၊ ပဒါန်းမြို့အနီးတွင်တည်ရှိပြီး လက်ရှိ အမြောက်စစ်ခန်းကွပ်ကဲရေးမှူးမှာ ဗိုလ်မှူးချုပ် မျိုးသန့် ဖြစ်သည်။
အမြောက် တပ်ရင်းများ အမှတ်(၉၀၅)အမြောက်စခန်းကွပ်ကဲမှုဌာနချုပ် ၏ ကွပ်ကဲမှုအောက်တွင် အောက်ပါအတိုင်းဖွဲ့စည်းထားသည် - အမှတ် (၃၇၃) အမြောက်တပ်ရင်း - စစ်တွေမြို့ အမှတ် (၃၇၄) အမြောက်တပ်ရင်း - အမ်းမြို့ အမှတ် (၃၇၅) အမြောက်တပ်ရင်း - ငဖဲမြို့နယ်၊ ပဒါန်းမြို့ အမှတ် (၃၇၇) အမြောက်တပ်ရင်း - ကျောက်တော်မြို့နယ် အမှတ် (၃၇၈) အမြောက်တပ်ရင်း - ဘူးသီးတောင်မြို့နယ် ကဏ္ဍ:အမြောက်စခန်းကွပ်ကဲမှုဌာနချုပ်များ။
အထက်ဗမာပြည်ကျောင်းသားသမဂ္ဂ100px|MZ logo စတင်ထည်ထောင်သည့်နေ့ ၁၉၈၈ ခုနှစ်၊ ဩဂုတ်လ (၁၀) ရက် တည်နေရာ မန္တလေးမြို့ဆက်သွယ်ရန်လိပ်စာ www.ubst.co.nr , ubst.upper@gmail.com သမဂ္ဂ၏သမိုင်းကြောင်း ၁၉၈၈ ခု ၊ အထွေထွေဒီမိုကရေစီ အုံကြွလှုပ်ရှားမှုကြီးသည် အမျိုးသားရေးပြဿနာမှ မြစ်ဖျားခံလာသော လှုပ်ရှားမှုကြီး တခုဖြစ်သည်။
မြန်မာပြည် လွတ်လပ်ရေးရရှိသည့် အချိန်မှစပြီး မြန်မာပြည်ရှိ တိုင်းရင်းသား လူမျိုးများ၏ အမျိုးသားရေး ပြဿနာကို ဖဆပလ အစိုးရမှ မှန်မှန်ကန်ကန် ဖြေရှင်းပေးခဲ့မည် ဆိုလျင် ပြည်တွင်းစစ်ကြီး ဖြစ်ပေါ် လာမည် မဟုတ်ပါ။
တိုင်းရင်းသားများ၏ ဒီမိုကရေစီနည်းဖြင့် တင်ပြတောင်းဆိုမှုကို အကြမ်းဖက် နှိပ်ကွတ်ခဲ့ သဖြင့် ပြည်တွင်း စစ်ကြီးဖြစ်ပေါ်ခဲ့ရသည်။
အုပ်စိုးသူအဆက်ဆက်သည် တိုင်းပြည်၏ ဘဏ္ဍာငွေ (၆၅%) ကျော်အသုံးပြုပြီး ပြည်တွင်းစစ်အရှိန်ကို တိုးမြှင့်ခဲ့သည်။
မဆလ စစ်အုပ်စု အုပ်ချုပ်စဉ် ကာလအတွင်း သယံဇာတ ပေါကြွယ်ဝ သော မြန်မာနိုင်ငံသည် ကမ္ဘာ့အဆင်းရဲဆုံး နိုင်ငံများစာရင်းဝင် အဖြစ်၎င်း၊ ကမ္ဘာ့ အဖွံ့ဖြိုးမှု အနိမ့်ဆုံး (LDC) နိုင်ငံအဖြစ်သို့ ရောက်ရှိခဲ့သည်။
၁၉၈၈ ခုနှစ်သည် မဆလ စစ်အုပ်စု၏ နိုင်ငံရေး၊ စီးပွားရေး အကျပ်အတည်းဆုံး အခြေအနေသို့ရောက်ရှိလာ သဖြင့် ပြည်သူလူထုမှ မခံမရပ်နိုင်ဖြစ်ကာ အထွေထွေဒီမိုကရေစီ လှုပ်ရှားမှုကြီး ဖြစ်ပေါ်လာခဲ့သည်။
ထို အထွေထွေဒီမိုကရေစီ လှုပ်ရှားမှုကြီး တွင် ပြည်သူလူထုနှင့်အတူ ပါဝင်ရန် သခင်ထွန်း ဦးဆောင်သော မျိုးချစ် ပုဂ္ဂိုလ်များ နှင့် ကျောင်းသား/သူ များ စုပေါင်းပြီး “ အထက်ဗမာပြည်ကျောင်းသားသမဂ္ဂ” ကို မန္တလေးမြို့၊ မန္တလေးတက္ကသိုလ်ဓမ္မာရုံတွင် ၁၉၈၈ ခုနှစ်၊ ဩဂုတ်လ (၁၀) ရက်နေ့တွင် စတင်ဖွဲ့စည်းခဲ့သည်။
ပေါင်းစပ်ရည်မှန်းချက် ကျွန်ုပ်တို့ မျှော်မှန်းသည့် အနာဂါတ် ဖက်ဒရယ်ပြည်ထောင်စု စစ်စစ်အခြေအနေ ကာလသို့ အလို အလျောက် ရောက်ရှိလာမည်မဟုတ် ကမ္ဘာ့အနေအထားနှင့် မြန်မာနိုင်ငံ စစ်သမိုင်း ဖြစ်ပေါ်တို့တက်မှု ဆိုင်ရာတို့ကို သုံးသပ်ပေါင်းစပ်ပေးကာ အဖိနှိပ်ခံ လူမျိုးပေါင်းစုံတို့ စုစည်းညီညွတ်မှု ၊ တိုင်းရင်းသားများ၏ စုစည်းညီညွတ်မှု ကို အဆက်စပ်ရှိစွာ ပေါင်းစပ် တိုက်ပွဲဝင်မှ့သာ ကျွန်ုပ်တို့ မျှော်မှန်းသည့် အောင်ပွဲကို ရရှိ နိုင်မည် ဖြစ်သည်။
ထို့ကြောင့် ကျွန်ုပ်တို့သည် လူမျိုးအားလုံး ထာဝစဉ် ငြိမ်းချမ်းသာယာပြီး ပျော်ရွှင်ချမ်းမြေ့နိုင်သော လူ့ဘောင် သစ်ကို ရရှိရန် မှာ စစ်မှန်သော ဖက်ဒရယ်ပြည်ထောင်စု တည်ဆောက်နိုင်မှ ဖြစ်မည်ဟု ယုံကြည်သည့် အလျောက် စစ်မှန်သော ဖက်ဒရယ်ပြည်ထောင်စု တည်ဆောက်နိုင်ရေး အတွက် ကမ္ဘာ့၏ ဖြစ်ပေါ်ပြောင်း လဲမှု ပကတိမျက်မှောက် မြန်မာပြည်၏ စစ်သမိုင်း ဖြစ်ပေါ်မှု ဆိုင်ရာတို့ကို သုံးသပ်ကာ အဖိနှိပ်ခံ လူမျိုး ပေါင်းစုံတို့ စုစည်းညီညွတ်သော တိုက်ပွဲဝင်မှုဖြင့်သာ ရည်မှန်းချက် ပန်းတိုင်သို့ ချီတက်ရမည် ဖြစ်သည်။
သမဂ္ဂတွင်ပါဝင်သောအဖွဲ့အစည်းများ ၁။
မန္တလေးတက္ကသိုလ်ကျောင်းသားသမဂ္ဂ ၂။
ရတနာပုံတက္ကသိုလ်ကျောင်းသားသမဂ္ဂ ၃။
ကျောက်ဆည်ကျောင်းသားသမဂ္ဂ ၄။
မိတ္ထီလာကျောင်းသားသမဂ္ဂ ၅။
မုံရွာကျောင်းသားသမဂ္ဂ ၆။
မကွေးကျောင်းသားသမဂ္ဂ ၇။
ပင်လုံကျောင်းသားသမဂ္ဂ ၈။
တောင်ကြီးကျောင်းသားသမဂ္ဂ ၉။
မြစ်ကြီးနားကျောင်းသားသမဂ္ဂ ၁၀။
ကလေးကျောင်းသားသမဂ္ဂ ၁၁။
လားရှိုးကျောင်းသားသမဂ္ဂ ၁၂။
ရွှေဘိုကျောင်းသားသမဂ္ဂ ၁၃။
မြင်းခြံကျောင်းသားသမဂ္ဂ ၁၄။
ပခုက္ကူကျောင်းသားသမဂ္ဂ တို့ဖြစ်သည်။
အထက်ဗမာပြည်ကျောင်းသားသမဂ္ဂ ဖွဲ့စည်းပုံ File:UBST3.jpg ရည်ညွန်း (အထက်ဗမာပြည်ကျောင်းသားသမဂ္ဂ' ) ကဏ္ဍ:မြန်မာနိုင်ငံ၏ နိုင်ငံရေး။
thumb|အနာဂါမ်ဆရာသက်ကြီး အနာဂါမ် ဆရာသက်ကြီး ဆရာသက် ခေါ် ဦးဖိုးသက်မှာ ရန်ကုန်မြို့တဖက်ကမ်း ဒလ ပျော်ဘွယ်ကြီးရွာနေ ဦးကျော်တုတ်-ဒေါ်ငွေဥ တို့မှ မြန်မာ သက္ကရာဇ် ၁၂၃၅ ခုနှစ် ဝါ ခေါင်လဆန်း ၃ ရက်၊ သောကြာနေ့တွင် မောင်ဖိုးသက်ကို ဖွားမြင်ခဲ့လေသည်။
မွေးချင်းလေး ယောက်တို့တွင် မောင်ဖိုးသက်မှာ အကြီးဆုံးဖြစ်၏။
ပျော်ဘွယ်ကြီးရွာမှာ ရန်ကုန်မြို့၏ တောင်ဘက် ၇ မိုင်မျှသာကွာ၍ အိမ်ခြေ တစ်ထောင်ကျော် ရှိသောရွာကြီးဖြစ်၏။
ရွာသူရွာသားတို့မှာလည်း များသောအားဖြင့် သမ္မာအာဇီဝ ဖြစ်သော လယ်ယာ အလုပ်ဖြင့်အသက်မွေးကြသူများ ဖြစ်သည်။
မောင်ဖိုးသက် အသက် (၁၁)နှစ်အရွယ်တွင် ဖခင်ဦးကျော်တုတ် ကွယ်လွန်သွားသဖြင့် မိခင် မုဆိုးမကြီး ဒေါ်ငွေဥက သားသမီးလေးယောက်အား အကြော်ရောင်း၍ လုပ်ကျွေးခဲ့ရသည်။
သားကြီးမောင်ဖိုးသက်ကိုလည်း မြန်မာစာ ခြောက်တန်းအထိ ပညာသင်ပေးခဲ့သည်။
ကျောင်းနေဆဲမှာပင် ကျောင်းအားရက်များ၌ လှည်းဦးစီး၊ သမ္ဗာန်ဦးစီး အဖြစ်ဖြင့် စပါးသယ်ပို့သော လုပ်ငန်း၌ ဝင်ရောက်လုပ်ကိုင်လျက် မိခင်ကြီး၏ စီးပွားရေးကို ကူညီပံ့ပိုး ခဲ့သည်။
ထို့နောက် ရိုးသားကြိုးစားသော မောင်ဖိုးသက်ကို ဆန်စက်ပိုင်ရှင် တစ်ဦးက သဘောကျ၍ သူ၏ဆန်စက်၌ တာလီ စာရေးခန့်ထားခဲ့သည်။
တစ်လ ၆ ကျပ်စားမှ ၂၅ ကျပ်အထိ လစာတိုး ပေးခဲ့သည်။
ထိုအခါ မောင်ဖိုးသက်တို့မိသားစု စားဝတ်နေရေး ချောင်လည်လာခဲ့သည်။
မောင်ဖိုးသက် အသက်(၁၆) အရွယ်တွင် ပျော်ဘွယ်ကြီးရွာမှ လယ်ပိုင်ရှင် တစ်ဦးဖြစ်သော ဦးသိန်း ဒေါ်သူဇာတို့၏ သမီးထွေးမမျှင်နှင့် အိမ်ထောင်ကျလေသည်။
ထိုအခါ သူသည် ယောက္ခမိသားစုနှင့် အတူနေထိုင်လျက် လယ်ယာအလုပ်ကို လုပ်ကိုင်ခဲ့သည်။
စီးပွားရေးပြေလည်၍ မိသားစု အသိုင်းအဝိုင်းမှာလည်း ပြည့်စုံသဖြင့် ကာလအတန်ကြာမျှ ပျော်ရွှင်စွာ နေခဲ့ရသည်။
ထိုအချိန်ကာလအတွင်း ဘာသာရေးနှင့် ပတ်သက်၍လည်း အလှူဒါနပြုခြင်း၊ ဥပုသ်သီလဆောက်တည်ခြင်း စသော ကောင်းမှု ကုသိုလ်တို့ကို ပြုလုပ်ဆည်းပူးနိုင်ခဲ့သည်။
အထူးအားဖြင့်ထိုခေတ်က ရဟန္တာဟု ကျော်ကြားသော ဘုန်းတော်ကြီး ဦးသီလနှင့် ပညာနေတ္တိ ဝိပဿနာကျမ်းပြု ဖိုဝန်းတောင် ဆရာညွန့်တို့ဟောပြောသော တရားများကို ကြားနာခွင့်ရရှိခဲ့ခြင်း၊ လယ်တီဆရာတော်၏ ဒီပနီ ကျမ်းအချို့ကို ဖတ်ရှုခဲ့ရခြင်းတို့ကြောင့် မောင်ဖိုးသက်မှာ ဘာသာရေးအခြေခံ အတော်အသင့် ပြည့်စုံလေသည်။
သို့သော်လည်း ထိုသို့အစစချောမွေ့နေသော အချိန်တွင် မမျှော်လင့်သော ကြမ္မာဆိုးတစ်ခုက မောင်ဖိုးသက်တို့မိသားစု နှင့်တကွ ပျော်ဘွယ်ကြီးရွာတရွာလုံးကို ဝင်ရောက် မွှေနှောက်ခဲ့သည်။
ထိုကြမ္မာဆိုးမှာ အခြားမဟုတ်။
ကာလဝမ်းရောဂါ ပင်ဖြစ်၏။
ကာလဝမ်း ရောဂါ ကျရောက်လာသဖြင့် ရွာသူရွာသား အမြောက်အမြား သေကြေပျက်စီးကြရာတွင် မောင်ဖိုးသက်တို့မိသားစုမှာ အထိအနာဆုံး ဖြစ်ခဲ့သည်။
မမျှင်၏ အစ်မ မခင်တို့လင်မယားနှင့်အတူ တူမလေး မချစ်မြိုင် ကိုဖိုးသက်၏ သမီးလေး မလှညွန့်ပါ ဝမ်းရောဂါထဲသို့ပါသွားခဲ့ကြရရှာသည်။
လယ်တီဆရာတော်နှင့် ဆရာသက် အသက်သုံးဆယ်ကျော်မျှသာ ရှိသေးသော ကိုဖိုးသက်မှာ မိမိလက်တွင်း၌ မချိမဆန့် အသက်ပျောက်သွားခဲ့ရသည့် တစ်ဦးတည်းသော သမီးလေး မလှညွန့်အတွက် အကြီးအကျယ် စိတ်ထိခိုက်သွားသည်။
လအတော်ကြာမျှ သောက ဝေဒနာကို မဖြေနိုင် ဖြစ်ခဲ့ရသည်။
ရက်လညောင်း၍ မိမိစိတ်ကို အသင့်အတင့် ဖြေနိုင်သောအခါတွင်မူ ကိုဖိုးသက်မှာ ပျော်ဘွယ်ကြီးရွာတွင် နေလိုစိတ်မရှိတော့ချေ။
ထို့ကြောင့် ဇနီးမမျှင်နှင့် ကျန်မိသားစုများအား အနူးအညွတ် တောင်းပန်ပြီး ပျော်ဘွယ်ကြီးရွာမှ ထွက်လာခဲ့လေသည်။
မောင်ညိုခေါ် မိတ်ဆွေ တစ်ယောက်ကို အဖော်ပြုလျက် ရွာမှ ထွက်လာသော ကိုဖိုးသက်သည် မြန်မာပြည်တောတောင် အနှံအပြားသို့လှည့်လည်လျက် သောကငြိမ်းအေးကြောင်းတရားကို ရှာဖွေခဲ့သည်။
(သေခြင်းတရား၏ အချိန်အခါအရွယ်မရွေး အချိန်းအချက်မရှိထားပဲ ရောက်လာနိုင်ခြင်းအပေါ်သတိသံဝေဂ ရရှိကာ မသေသောတရားကို သိအောင်ရှာမည်ဟု လေးနက်မွန်မြတ်သောသန္နိဋ္ဌာန် ဆုံးဖြတ်ချက်လည်း ဦးစီးပါဝင်သည်။
) ရှေးဦးစွာ ဖိုဝန်းတောင် ဆရာညွန့်ထံသို့ရောက်၍ အာနာပါန ရှုမှတ်နည်းကိုရရှိခဲ့သည်။
ထိုနောက် ညောင်လွန့်တောရ ဆရာတော်၊ သေက္ချတောင် ဆရာတော်၊ ဦးတိလောက ၊ ပဋ္ဋိပတ္တိအကျော် ဆရာတော်များ ထံသို့လည်း ခိုဝင် ဆည်းကပ်ခဲ့သည်။
နောက်ဆုံးကား လယ်တီဆရာတော် ဖြစ်လေသည်။
ကိုဖိုးသက်သည် လယ်တီဆရာတော်ထံ၌ (၇) နှစ်မျှ အနီးကပ် ဆည်းကပ်နေထိုင်လျက် ပဋ္ဋိပတ္တိအလုပ်ကို အားထုတ် ခဲ့သည်။
ဆရာတော်၏ ဆုံးမ ဩဝါဒများကို အလေးအနက် နာယူမှတ်သားခဲ့သည်။
ဤသို့လျှင် အိုးပစ်အိမ်ပစ် ဘဝဖြင့် ကိုဖိုးသက် တရားရှာခဲ့သည်မှာ (၁၃) နှစ်မျှကြာ သွားခဲ့သည်။
ထိုအချိန်ကာလအတွင်း ဆရာသမားများ၊ သူတော်ကောင်းပညာရှိတို့၏ ဆုံးမဩဝါဒ များကို မပြတ်ကြားခဲ့ရခြင်းကြောင့် လည်းကောင်း၊ တရားအသိ ထိုက်သင့်သလောက် တိုးပွားလာခြင်းကြောင့်လည်းကောင်း ကိုဖိုးသက်၏ သောကဝေဒနာမှာ သိသိသာသာကြီး လျော့ပါးလာခဲ့လေသည်။
ထို့ကြောင့် ကိုဖိုးသက်သည် အဖော်ဖြစ်သူ မောင်ညို နှင့်အတူ လယ်တီဆရာတော်ကြီးအား ဖူးမြော်ကန်တော့ပြီး ဇာတိချက်ကြွေ မွေးရပ်မြေ ဖြစ်သော ပျော်ဘွယ်ကြီးရွာသို့ပြန်ခဲ့လေသည်။
(နှစ်ရှည်လများ အိုးပစ်အိမ်ပစ် လေ့လာဆည်းပူးရင်းအားထုတ်ခဲ့သော်လည်း ရည်မှန်းသည့် တရားအရသာတွေ့ရှိသိရသည်အထိ ခရီးမရောက်သဖြင့် နောက်တစ်လှမ်းဆုတ် တပ်ခေါက်ပြန်သည့်သဘောဖြစ်သည်။
သို့သော် နောင်အရှည်ကို ရည်မျှော်တွေးခေါ်ကာ လမ်းညွှန်မိန့်မှာရင်းချီးမြှင့်သော လယ်တီဆရာတော်၏ တေးထပ် လင်္ကာမှာ ဦးဖိုးသက်အတွက် အလွန်တန်ဖိုးရှိသော အားဆေးတစ်ခွက်သဖွယ်ဖြစ်စေခဲ့သည်။
) ရွာအပြန် ပျော်ဘွယ်ကြီးရွာသို့ ရောက်သောအခါ (မိမိ၏ တရားအသိဖြင့် အများအား ကူညီကယ်တင်ရန်ရည်မှန်းချက်လည်းရှိဟန်တူသူ ကိုဖိုးသက်သည် မိမိအားယုံကြည်အားထားစွာ မျှော်လင့်ချက်ထားထောက်ပံ့လှူဒါန်းနေသူများနှင့် လက်ရှိတရားအဆင့်မျှဖြင့် ရင်ဆိုင်မတွေ့လိုသေးသလိုဖြစ်နေပေရာ) အိမ်သို့သွားလိုစိတ် မရှိသေးသဖြင့် ကိုဖိုးသက်နှင့်မောင်ညိုတို့သည် ရွာထိပ်ရှိ ဓမ္မာရုံ၌ ယာယီသဘောဖြင့် စတည်းချနေကြသည်။
ထိုဓမ္မာရုံမှာ တစ်ချိန်က ကိုဖိုးသက်တို့မိသားစု ဆောက်လုပ်လှူဒါန်းခဲ့သော ဇရပ်ပင်ဖြစ်၏။
"ဤသောက ဝေဒနာမျိုး နောက်ထပ်မပေါ်ပေါက် ရအောင် ငါအားထုတ်တော့မည်" ဟုသန္နိဋ္ဌာန် ချလိုက်သည်။
ထို့နောက် ဇနီးမမျှင် အိမ်သို့နှုတ်ဆက်ရုံမျှပင် မသွားတော့ဘဲ မောင်ညိုနှင့်အတူ ဇရပ်မှာပင် ဖြစ်သလို နေထိုင်လျက် တရားကို ဆက်လက် အားထုတ်သည်။
အာနာပါနဖြင့် သမာဓိခိုင်မြဲအောင် ထူထောင်ပြီး မိမိခန္ဓာကိုယ်မှ ရုပ်နာမ်တို့၏ ဖြစ် ပျက်မှုများကို ဝိပဿနာဉာဏ်ဖြင့် ထင်မြင်အောင် ရှုမှတ်သည်။
သို့အားဖြင့် မကြာမီ ကာလအတွင်း၌ပင် ကိုဖိုးသက်သည် ခန္ဓာကိုယ်ကပြသော (ငယ်ထိပ်နေရာမှပြသော) တရားကို လင်းလင်းချင်းချင်း ထိုးထွင်း သိမြင်ခဲ့လေသည်။
ထို့နောက် ကိုဖိုးသက်သည် ရွာဦးဇရပ်မှာပင် ဆက်လက်နေထိုင်လျက် မရီးဒေါ်ရင် အပါအဝင် ရင်းနှီးသူ (၁၅) ဦးခန့်အား အာနာပါန အားထုတ်နည်းကို (တောင်းခံမှုများကြောင့်) စတင်သင်ပြပေးသည်။
ကိုဖိုးသက်မှာ (လောကုတ္တရာစာပေအရာတွင်) စာတတ်ပေတတ် (ကျမ်းတတ်ပုဂ္ဂိုလ်) မဟုတ်သော်လည်း သူဟောပြောသော တရားကား ရှင်းလင်းပြတ်သားသည်။
ယောဂီများသာမက ယောဂီမဟုတ်သူများလည်း တိုးတက်မှုရရှိ၍ များစွာနှစ်သက်ကြသည်။
ကိုဖိုးသက်သည် သီတင်းဝါလကျွတ်သောအခါ ယောဂီအချို့နှင့်အတူ လယ်တီဆရာတော်ထံ သွားရောက်ဖူးမြင်သည်။
မိမိတရားပြပုံများကိုလည်း ဆရာတော်အားလျှောက်ထားသည်။
လယ်တီဆရာတော်က အကြိမ်ကြိမ် သာဓု ခေါ်တော်မူပြီး ယောဂီ ၅၀၀၀ ထက်မနည်းအရေအတွက်ပြည့်မီသည်အထိ ဆက်လက်တရားပြရန် တိုက်တွန်းတော်မူသည်။
ကျောင်းတိုက်ရှိ တပည့်သံဃာအများကိုလည်း ကိုဖိုးသက်၏နည်းနာကိုစံနမူနာယူရန်စသည်တိုက်တွန်းချီးမွမ်းသည်၊ ထို့အပြင် မိမိအမြဲသုံးနေသော လက်ကိုင်တောင်ဝှေးကိုလည်း ဒကာသက်အား ချီးမြှင့်တော်မူလိုက်လေသည်။
ကိုဖိုးသက်သည် လယ်တီဆရာတော်ထံမှ ပြန်လာပြီးနောက် ဆရာတော်၏ အားပေး တိုက်တွန်းချက်နှင့်အညီ တရားပြမှုကို တိုး၍ ပြုလုပ်ခဲ့သည်။
အနီးပတ်ဝန်းကျင် ရွာများနှင့်တကွ ရပ်နီး ရပ်ဝေးမှ လူများ အဆက်မပြတ် လာရောက်၍ ကိုဖိုးသက်ထံ၌ တရားအားထုတ်ခဲ့ကြသည်။
ဆရာသက်ကြီး ဟူ၍ လေးလေးစားစား အသိအမှတ်ပြုလာကြသည်။
ဆရာသက်ကြီးသည် ပျော်ဘွယ်ကြီး ရွာ၌သာမက ရန်ကုန် -မြောင်းမြ -ရွှေကျင် စသော အခြားမြို့ရွာများ၌လည်း တရားပြခဲ့သည်။
ပျော်ဘွယ်ကြီးရွာမှာ ရန်ကုန်မြို့နှင့်နီးသဖြင့် ရန်ကုန် မြို့မှ အစိုးရအမှုထမ်း များနှင့်အခြားသူများလည်း ဆရာသက်ထံ မကြာခဏ လာရောက် ကြသည်။
နောင်အခါ၌ ငွေစာရင်းမင်းကြီး ဖြစ်လာမည့် ဦးဘခင်သည်လည်း တစ်ဦးအပါအဝင် ဖြစ်ခဲ့သည်။
(ဆရာသက်ကြီး၏ တရားအသိဖြန့်ဝေလမ်းညွှန်ကူညီပေးမှုတွင် အနှောင့်အယှက်အဟန့်အတားသဘော အဆင်မချောမှုရှိသမျှကို မေတ္တာမပျက်ခွင့်လွှတ်သီးခံ နည်းမှန်စွာအနိုင်ရရှိချောမောပြေပြစ်စေခဲ့သည်။
အတ္တကြီးမားစွာ ဆက်ဆံပြောဆိုလာသူ ဝေဖန်ကဲ့ရဲ့လိုစိတ်ဖြင့်စုံစမ်းချဉ်းကပ်လာသူတို့ကိုပါ ပြဿနာအလျဉ်းမပေါ်စေပဲ သာယာချေငံ နည်းမှန်စွာ အကျိုးဖြစ်ထွန်းစေနိုင်ခဲ့သည်။
အဝေးမှ အနှောင့်အယှက်ပြုသူအချို့ကိုကား ကူညီခွင့်ရပုံမပေါ်ပါ။
) ဘဝနိဂုံး ဆရာသက်ကြီး၏ တပည့်အချို့သည် ဆရာကြီးအသက်ထင်ရှား ရှိနေစဉ်ကပင် အာဇာနည်ကုန်း၌ ဟံသာဝတီကမ္မဋ္ဌာန်း ဌာနကို ဖွင့်လှစ်ခဲ့ကြသည်။
ထိုကမ္မဋ္ဌာန်းဌာနသို့ လာရောက်၍ တရားပြခဲ့သည်။
ဆရာကြီးသည် မြန်မာ သက္ကရာဇ် ၁၃၀၇ ခုနှစ်၊ နတ်တော်လဆန်း ၁၄-ရက်နေ့ညတွင် ဗဟန်းရေတာရှည် လမ်းဟောင်းမှ တပည့်ဖြစ်သူ ဦးအုံး၏ နေအိမ်၌ ကွယ်လွန်ခဲ့သည်။
အသက်(၇၂) နှစ်အရွယ်တွင် ကွယ်လွန်ခဲ့ခြင်းဖြစ်သည်။
ဆရာကြီး၏ ရုပ်ကလာပ်ကို အာဇာနည် ကုန်း၌ တပည့်ကြီးငယ်တို့က စည်ကားသိုက်မြိုက်စွာ သင်္ဂြုဟ်ခဲ့ကြလေသည်။
(ဆရာသက်ကြီး မရှိတော့သည့်နောက်ပိုင်းတွင်လည်း ဆရာကြီး၏ တပြည့်သားမြေးတို့၏ အားထုတ်မှုဖြင့် ကမ္မဋ္ဌာန်းဌာနများ ကမ္မဋ္ဌာန်းပြဆရာများ အစဉ်အဆက် ပွားများတည်ရှိနေကာ ဆရာကြီးဦးဘခင်၊ ဆရာကြီးဦးဂိုအင်ကာ စသည်ဖြင့် တိုင်းပြည်နိုင်ငံနယ်နိမိတ်များအပေါ် ကျော်လွှားထင်ရှားတရားဖြန့်ဝေပေးနိုင်စွမ်းသော အာဇာနည်ပုဂ္ဂိုလ်များဆက်လက်ပေါ်ထွက်နေလျက် သူ၏တရားများ ရှင်သန်ပြန့်ပွားတည်ရှိနေသည်)ဓမ္မာစရိယဦးဌေးလှိုင်-ရေး “အနာဂါမ်ဆရာသက်ကြီး” ကိုးကား Category:ဗုဒ္ဓဘာသာ ပြန့်ပွားအောင် ဆောင်ရွက်သူများ Category:မြန်မာလူမျိုးများ အတ္ထုပ္ပတ္တိ‎ Category:ဗုဒ္ဓဘာသာ ဆရာများ Category:၁၈၇၃ မွေးဖွားသူများ Category:၁၉၄၆ ကွယ်လွန်သူများ။
အနဂ္ဂသည် ဟစ်ဟော့ ဂီတ ပုံစံသစ်ခေတ်တစ်ခေတ်ကို မိတ်ဆက်ပေးနိုင်ခဲ့သည့် ဟစ်ဟော့ အဆိုတော်တစ်ဦး ဖြစ်သည်။
အဆိုတော်မင်းမင်းလတ်နှင့် ဒေါ်ယမင်းကြိုင် တို့မှမွေးဖွားခဲ့သည်။
အဓိက၊ အလင်္ကာ၊ အနဂ္ဂ၊ အမရာ မွေးချင်း လေးဦးရှိပြီး တတိယမြောက် သားဖြစ်သည်။
ငယ်နာမည် ကိုတွိ ဖြစ်သည်။
အနဂ္ဂ၊ ဟိန်းဇော်(ကွယ်လွန်)၊ ရန်ရန်ချမ်း၊ Rဇာနည် ၊ ဇေယျာသော်တို့ ပါဝင်သည့် အက်စစ်တေးဂီတအဖွဲ့ သည် မြန်မာနိုင်ငံ၌ အနုပညာ၊ စီးပွားရေးအရပါ ပထမဆုံး အောင်မြင်ကျော်ကြားခဲ့သည့် ဟစ်ဟော့ပ်ဂီတအဖွဲ့ဖြစ်သည်။
ထက်ထက်မိုးဦးနှင့် အိမ်ထောင်ကျခဲ့ပြီး ဂီတလောကမှ ခေတ္တပျောက်သွားခဲ့သည်။
ထက်ထက်မိုးဦးနှင့် ကွာရှင်းပြီးမှ ဂီတလောကတွင် ပြန်ပြီးလှုပ်ရှားလာခဲ့သည်။
ဘာဘူနှင့် တွဲဖက်၍ အနဂ္ဂရဲ့ လုပ်တာ မဟုတ်နှင့် ဘာဘူရဲ့ မဟုတ်တာလုပ် စီးရီးသစ် နှစ်ခွေကို ချိုကြည်သာတေးသံသွင်းမှ (၁၇၊၁၊၂ဝဝ၉)ရက်တွင် ထွက်ရှိခဲ့သည်။
Bi weeklyEleven journal ၂၀၀၉-ခုနှစ်၊ မတ်လ ၁၄ ရက်တွင် အနဂ္ဂ နှင့် ကုမ္ပဏီ လုပ်ငန်းရှင် ၄ ဦးတို့ စစ်ဒေသ(၁) တွင် ခေတ္တ ထိန်းသိမ်းခံရသည်။
နောက်နေ့တွင် ပြန်လည်လွတ်ပေးခဲ့သည်။
http://74.125.153.132/search?q=cache:lCjZNvzfGcQJ:myochitmyanmar.org/news/2008-07-25-07-37-31/2031-2009-03-14-20-10-00+%E1%80%A1%E1%80%94%E1%80%82%E1%81%A2&cd=62&hl=en&ct=clnk ၂၀၁၂ ခုနှစ် ဒီဇင်ဘာလ ၁၂ရက်နေ့တွင် နွဲ့ယဉ်ဝင်း၏ သမီး ဖြစ်သူ အဆိုတော် သံသာဝင်း နှင့် လက်ထပ် သည်။
မင်္ဂလာပွဲကို စိန့်ဩဂတ်စတင်း ဘုရားရှိခိုးကျောင်းတွင် ကျင်းပသည်။
၂၀၁၇ခုနှစ် နိုဝင်ဘာ ၂၇ရက်တွင် သမီးတစ်ဦး ထွန်းကားသည်။
သီဆိုခဲ့သော တေးစီးရီး မိတော့မိတယ် သုံးယောက်ပေါင်းလောင်းကျော် မောင်တို့ချယ်ရီမြေ ပြိုင်ဘက် အနမ်းများစွာအတွက် နားညီးတော့---အခုမချစ် ပြန်ပြောပြဘို့တော်တော်ခက်လိမ့်မယ် ဆယ့်နှစ်ရာသီအချစ် လုပ်တာမဟုတ် ၊ မဟုတ်တာလုပ် (ပြိုင်ဘက်-၂) MRTV-4 မှ ထုတ်လွှင့်သည့် We Can Talk အစီအစဉ်တွင် ရသနှင့်အတူ စီစဉ်သူအဖြစ် ပါဝင်လုပ်ကိုင်ခဲ့သည်။
အင် (In) ၏ ရုက္ခဗေဒ အမည်မှာ Dipterocarpus tuberculatus ဖြစ်သည်။
အင်း အိုင် ခါးလှည့် လက်ဖွဲ့ မန္တရားမျိုး ၇-ပါး ဘားနဒ် ပိဋကတိုက် လောကီပရပိုဒ် တစ်စောင်မှ ဘားမဲ့ လောကီကျမ်းကိုညွှန်းသည်။
(၁) အင်း - အကွက်မှန်ချ၍ ဂဏန်းရေးသွင်းသော အရာဝတ္ထုကိုခေါ်ဆိုသည်။
(၂) အိုင် - အကွက်မှန်ချ၍ စ-ဓ-ဗ-၀ စသည် အက္ခရာ ရေးသွင်းထားသည့်အရာကိုဆိုသည်။
(၃) ခါးလှည့် - ရွှေပြား ငွေပြား ထန်းရွက် ပေရွက်စသည်တို့၌ စာတန်းရေး၍ ခါး၌ပတ်စည်းရသည့်အရာကိုဆိုသည်။
(၄) လက်ဖွဲ့ - အင်း အိုင် အပြားအချပ်ကိုလိပ်၍ ခေါက်၍ ကြိုးဖြင့်ဖွဲ့ဆောင်ရသောအရာကို ဆိုသည်။
(၅) မန္တရား - ဩောင်း အစထား၍ ရွတ်ဆို မန်းမှုတ်ရသောအရာ၊ ဥပမာ ဩောင်း ဒူရေ ဒူရေ သွာဟစသည်မျိုး။
(၆) မန္တန် - ဥုံ အစခံ၍ ရွတ်ဆိုမန်းမှုတ်ရသည့်အရာမျိုး၊ ဥပမာ- ဥုံ စွာရတီကျ မေ မာတာ စသည်မျိုး။
(၇) ဂါထာ - ဥုံ ဩောင်း မပါသော ရွတ်ဆိုမှုမျိုး ပရိတ်ကြီး-စသည်။
အင်းကန်းခြင်း ၇ ပါး အင်းကွက်ထဲ၌ အင်းဆန်သွင်းသောအခါ အောက်ပါအပြစ် ၇- ပါးကြောင့် အကျိုခံစားခွင့်တန်ခိုးအာနိသင်မရှိ၊ အင်းသည် သူကန်းသဖွယ်ဖြစ်သွားသည်ဟူ၏။
(၁) နက္ခတ် မမှန်ခြင်း၊ (၂) အင်းဆန်ဂဏန်းအက္ခရာ မမှန်ခြင်း၊ (၃) အင်းသွား အလှည့် မမှန်ခြင်း၊ (၄) အက္ခရာဂဏန်း မညီမတန်းခြင်း၊ (၅) ကိုယ်ဝန်ဆောင်မသန့်ရှင်းသူတို့ ကိုင်ခြင်း၊ (၆) အင်းချသူ၏ကိုယ်လက် မသန့် ညစ်ပတ်ခြင်း၊ (၇) ဂါထာဗန္ဓ မမှန်ခြင်း။
အင်းကျိုးခြင်း ၇ ပါး အင်းချစဉ် အပြစ် ၇-ပါးကြောင့် အင်းကျိုးပျက်သွားသည်ဟူ၏၊ (၁) လူနေရာရွှေ့ခြင်း၊ ဣရိယာပုထ်ပြောင်းလဲခြင်း၊ (၂) စကားပြောခြင်း၊ တေးသီလေချွန်ခြင်း၊ (၃) လူးလည်း၍စီစဉ်ခြင်း၊ (၄) စီရင်မပြီးမီ ထ၍သွားခြင်း၊ (၅) အင်းအုံပြတ်ခြင်း၊ (၆) စတုရန်း ၄-မျက်နှာမျဉ်းမသားမီ အတွင်းမျဉ်းများကိုသားခြင်း၊ (၇) အင်းပေါင်ရွှေ့ခြင်း။
အင်းချသူ အင်္ဂါ ၈ ပါး ဤအင်္ဂါရှစ်ပါးပြည့်စုံမှသာလျှင် ထူးမြတ်လွန်ကဲသော အကျိုးကျေးဇူးဂုဏ်ထူး လာဘ်မြတ်တို့ကို ပေးစွမ်းနိုင်သည်ဟူ၏။
(၁) မိမိစီရင်သောအင်းကို ယုံကြည်လေးမြတ်ခြင်း၊ (၂) ကောင်းသောအလိုဆန္ဒဝီရိယရှိရခြင်း၊ (၃) ကောင်းမှန်သောအသိဉာဏ်ရှိရခြင်း၊ (၄) အစီအရင်ကို အရိပ်ဖြင့်မကွယ်ရခြင်း၊ (၅) တစ်စုံတစ်ခုသော ဒွါရကိုမပိတ်ရခြင်း၊ (၆) စကားမပြောရ၊ အခြားသို့လှည့်မကြည့်ရခြင်း၊ (၇) မပြီးခင် ခေတ္တခဏမျှထ၍မသွားရခြင်း၊ (၈) မိမိစီရင်နေသောအင်းမှ တစ်ပါးသို့ အာရုံများကိုမအောက်မေ့ မတွေးတောရခြင်း။
အင်းပေါက်ခြင်း ၇ ပါး ပေါက်ထွက်နေသောအင်းကား တန်ခိုးမရှိဟူ၏၊ (၁) အင်းပေါက်ချင်းမထိစပ်ခြင်း၊ (၂) အင်းပေါင်အင်းကွက်ကို မျဉ်းဖေါက်ထွက်နေခြင်း၊ (၃) အင်းချမမှန်ခြင်း၊ (၄) အင်းပေါင်နှင့် အင်းဆန်ထိစပ်နေခြင်း၊ (၅) ဂဏန်းထောင့်မကိုက်ခြင်း၊ (၆) အက္ခရာမပီသမမှန်ခြင်း၊ (၇) အင်းကွက်ချမညီခြင်း။
အင်းကွက်ကို ဝက်ခေါင်းထိုးလျှင် ကိုက်နေရမည်ဟူ၏။